Miljoene kyk video van vreemde kreatuur | Maroela Media
'n Vrou was verstom toe sy Sondag beeldmateriaal van haar veiligheidskameras nagegaan het en glo 'n vreemde kreatuur in haar oprit gesien het.
Die video is al byna 10 miljoen keer op Facebook gekyk en byna 30 miljoen keer op Twitter.
Vivian Gomez, van die VSA, het gesê sy het nie 'n idee wat dit kan wees nie. "Ek het eers die skaduwee gesien en toe dié ding gesien. Het enigiemand anders dit ook op hulle kameras gesien?" wou sy weet. Volgens haar het twee ander veiligheidskameras "vir een of ander rede" nie die voorwerp afgeneem nie.
Sommige sosialemediagebruikers meen dit is 'n poets en hulle verwys na 'n tweede weerkaatsing in die raam.
Inside Edition het met 'n forensiese videoanalis, Conor McCourt, oor die video gesels. "Dit kan baie dinge wees. Veiligheidskameras veroorsaak soms 'n spookagtige effek." Hy sê infrarooi kan soms misleidend wees. "Ek vermoed dit is 'n kind," het hy verduidelik. "Ek sien 'n groot weerkaatsing op die kop. Dit kan poniesterte of iets anders wees."
McCourt is nie oortuig dat die video 'n vervalsing is nie. "Ek sien 'n normale video. Daar is niks wat daarop dui dat iemand daarmee gepeuter het nie."
Net in die VSA
Dis Dobby, van Harry Potter
Ek weet nie wie het al Harry Poter gekyk nie maar ek is vas oortuig dis Dobbey
Jinne, lekker lag ek nou vir Koos en Gordon. Dit lyk nogal soos iets uit Harry Potter se flieks. Kyk net hoe snaak stap die dingetjie. LOL